El projecte Viridiana torna al Cinema Tívoli amb la pel·lícula “La buena letra”
2025-07-24

Dimarts que ve 29 d’abril, el projecte Viridiana torna al Cinema Tívoli de Burjassot amb una nova proposta de cinema independent. Es tracta de La buena letra, cinta espanyola que es projectarà a la sala fosca de Burjassot, a les 19.30 hores. Com és sabut, tractant-se de Viridiana, al final de la projecció, els espectadors i espectadores gaudiran d’un col·loqui en directe i en línia amb la directora de la pel·lícula, Celia Rico, moderat per la també directora Carla Simón. La pel·lícula també es projectarà en el festiu de l’1 de Maig, a les 19.30 hores i el divendres 2 de maig, a les 20.15 hores.

La buena letra, tercer llargmetratge de Celia Rico (Viaje al cuarto de una madre; Los pequeños amores), protagonitzada per Loreto Mauleón i Enric Auquer, ocorre en un poble valencià, en plena postguerra. Allí, Ana tracta de tirar avant amb la seua família però la Guerra Civil ha obert una profunda ferida en tots ells, especialment en el seu cunyat, Antonio. Ana intenta curar eixa ferida a base de guisats, secrets i silencis, però quan Isabel, jovençana amb Antonio, arriba a la família, les atencions i cures d’Ana valdran de poc o res i és que el sacrifici no sempre té el seu recompensa. No és una pel·lícula recomanada per a menors de 12 anys.

L’entrades per a gaudir de les estrenes més actuals a Burjassot tenen un preu únic de 4 euros i es poden adquirir en la pàgina web del cinema Tívoli i també en la taquilla del cinema, des de mitja hora abans de l’inici de cada projecció.